open-index/open-wikipedia-markdown huggingface dataset:
June Anderson

**June Anderson** (s. 30. joulukuuta 1952) on yhdysvaltalainen koloratuurisopraano.

Anderson syntyi Bostonissa, Massachusettsissa, ja kasvoi  Wallingfordissa, Connecticutissa. Hän valmistui Yalen yliopistossa ja antoi debyyttinsä New Yorkin kaupunginoopperassa 1978. Hänen ääntään kuullaan myös Oscar-palkitussa elokuvassa *[[Amadeus (elokuva)|Amadeus]]* (1984). 

Euroopan-debyyttinsä June Anderson piti Roomassa 1982. Muutamia hänen levyttämistään säveltäjistä ovat Vincenzo Bellini, Gioacchino Rossini, Gaetano Donizetti, Giuseppe Verdi, Leonard Bernstein, Ludwig van Beethoven, Adolphe Adam, Wolfgang Amadeus Mozart, Carl Orff ja Georges Bizet. Hän on esiintynyt maailman arvostetuimmissa oopperataloissa, kuten Metropolitan-oopperassa ja La Scalassa. 

Anderson on saanut Grammy-palkintoja ja Ranskan akatemian arvonimen.
## Lähteet
Karpo

**Karpo** voi viitata seuraaviin:

;henkilöitä:
*Hannu Karpo (1942–2025), suomalainen radio- ja televisiotoimittaja
*Liisa Karpo, o.s. Juntunen (s. 1980), elokuvatuottaja
*Raita Karpo (o.s. Marila) (1941–2023), suomalainen laulaja, Hannu Karpon entinen puoliso
*Sampo Karpo (s. 1976), suomalainen toimittaja ja elokuvaohjaaja, Hannu ja Raita Karpon poika

;muita merkityksiä:
*Karpo, Ari Matikaisen ohjaama dokumenttielokuva vuodelta 2020
*Karpolla on asiaa, televisio-ohjelma
*Karpo, karakteristinen polynomi matematiikassa
*Karpo, yksi kolmesta horasta kreikkalaisessa mytologiassa.
Samuel Ramey

**Samuel Edward Ramey** (s. 28. maaliskuuta 1942 Colby, Kansas) on yhdysvaltalainen oopperalaulaja, äänialaltaan basso ja bassobaritoni. 

Ramey valmistui Colby High Schoolista vuonna 1960. Hän opiskeli sen jälkeen Kansasin valtionyliopistossa ja Wichitan valtionyliopistossa. Hän saavutti varhaisimmat menestyksensä New Yorkissa.

Ramey teki debyyttinsä Metropolitan-oopperassa vuonna 1984. Hän on sen jälkeen esiintynyt lukuisilla maailman arvostetuimmilla oopperalavoilla, kuten La Scalassa ja Wienin valtionoopperassa. 

Ramey asuu nykyisin Chicagossa. Hänet tunnetaan mm. Händelin, Mozartin, Rossinin, Verdin,  Puccinin, Donizettin, Bellinin, Boiton, Gounod'n, Berlioz'n, Massenet'n ja Offenbachin teosten tulkinnoistaan.
Sampo-Passio

**Sampo-Passio** on Veltto Virtasen Sammas-yhtyeen kanssa tehty studioalbumi vuodelta 1990. Albumi jäi yhtyeen ainoaksi.

Sampo-passion vinyylipainoksen sisäpusseista löytyvät laulujen sanat.

## Kappaleet

### A-puoli
# "Alkusoitto"
# "Kala-rock & roll"
# "Liekkisiipi"
# "Hei-alle-rii"
# "Kaikessa vain nainen"
### B-puoli
# "Paleleva enkeli"
# "Elinvesi"
# "Loveenlangennut"
# "Hymni"
### C-puoli
# "Unohtunut laulu"
# "Pääsiäinen"
# "Kaikessa vain nainen"
# "Sammas"
### D-puoli
# "Löylylaulu"
# "Kylväjä"
# "Rakkauden aikaan"
# "Kunnes elämä meidät erottaa"

Sävellykset ja sanoitukset Veltto Virtanen, paitsi "Elinvesi" Vaaranmaa – Virtanen

Sovitukset: Sammas

## Sammas
*Kari Luomaala; basso
*Heikki Nikula; saksofonit, bassoklarinetti
*Jarmo Ojala; rummut
*Timo Ristilä; kosketinsoittimet
*Tanjalotta Räikkä; laulu
*Timo Vaaranmaa; sähkökitara
*Veltto Virtanen; laulu, kitara

sekä
*Arto Järvelä; jouhikko, viulu, kontrabasso
*Ismo Kätkä; lyömäsoittimet
*Hannu Saha; kantele

Joikhaus: A.J., H.S., V.V.
Liettuankielinen Wikipedia

**Liettuankielinen Wikipedia** (; *Wikipedia, vapaa tietosanakirja*) on liettuankielinen Wikipedian versio. Liettuankielisessä Wikipediassa on yli  artikkelia.

## Tilastot

* **1 artikkeli** 20. helmikuuta 2003
* **100 artikkelia** huhtikuussa 2004
* **1&nbsp;000 artikkelia** 14. lokakuuta 2004
* **10 000 artikkelia** 14. joulukuuta 2005
* **20 000 artikkelia** 23. toukokuuta 2006
* **30 000 artikkelia** 14. syyskuuta 2006
* **100 000 artikkelia** 2010
* **130 000 artikkelia** 2011
* **153 000 artikkelia** 2012
* **200 000 artikkelia** 13. kesäkuuta 2020

## Lähteet
Mennyt maailma (EP)

__NOTOC__
**Mennyt maailma** on Lyijykomppanian EP-levy, joka julkaistiin 18. huhtikuuta 2007. Se on yhtyeen ensimmäinen julkaisu, jolla on mukana basisti-laulaja Petteri Virtanen. Levyn avausraita 
”Ethän koskaan” on Lyijykomppanialle hyvin epätyypillinen iskelmävaikutteinen kappale, jossa ei kuulla ollenkaan sähkökitaroita.

## Kappaleet
Kaikki kappaleet sovittanut Lyijykomppania.

#
#
#
#

## Kokoonpano
* Petteri Virtanen – basso, laulu
* Lemmy Lindström – kitara
* Esa Moilanen – lyömäsoittimet

### Tuotanto
* Tuomo Valtonen – tuottaja, äänittäjä, miksaaja
* Marko Moilanen – yhtyekuva
* Esa Moilanen – kannet
* Jarkko Rossi – kannet

## Arvostelut
* Imperiumi.net: 

## Lähteet

## Aiheesta muualla
* 
*
Suomen miesten salibandymaajoukkue

**Suomen miesten salibandymaajoukkue** on Suomen Salibandyliiton hallinnoima joukkue, joka edustaa Suomea kansainvälisissä otteluissa. Suomi on voittanut lajissa miesten maailmanmestaruuden vuosina 2008, 2010, 2016, 2018 ja 2024.

## Kokoonpano
Suomen miesten maajoukkue Sveitsin maailmanmestaruuskilpailuissa vuonna 2022:

* **Päävalmentaja:**  Petteri Nykky
* **Valmentajat:**  Samu Kuitunen,  Juha Jäntti,  Henri Toivoniemi

### Entisiä pelaajia
* Mika Kohonen (194 maaottelua)
*Tero Tiitu (163 maaottelua)
*Esa Jussila (139 maaottelua)
*Hannes Öhman (116 maaottelua)
*Vesa Punkari (105 maaottelua)
*Jari-Pekka Lehtonen (101 maaottelua)
*Mikael Järvi (95 maaottelua)
*Henri Toivoniemi (95 maaottelua)
*Kari Koskelainen (94 maaottelua)
*Mikko Kohonen (83 maaottelua)
*Eero Kosonen (75 maaottelua)
*Jaakko Hintikka (70 maaottelua)
*Lassi Vänttinen (69 maaottelua)
*Janne Tähkä (69 maaottelua)

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]
* Kultaa (5): 2008, 2010, 2016, 2018, 2024
* Hopeaa (7): 1996, 2000, 2002, 2006, 2012, 2014, 2020
* Pronssia (3): 1998, 2004, 2022

### [[Salibandyn Euroopan-mestaruuskilpailut|Euroopan-mestaruuskilpailut]]

*Kultaa (1): 1995
* Hopeaa (1): 1994

### [[World Games]]

* Hopeaa (2): 2022, 2025
* Pronssia (1): 2017

## Suomi maailmanmestaruuskilpailuissa
### Menestys kilpailuittain

### Ottelut vastustajittain (päivitetty 17.12.2021)

## Pojat alle 19-vuotiaat
### Saavutukset
* Maailmanmestaruus (5): 2003, 2011, 2015, 2017, 2025
* MM-hopeaa (1): 2005
* MM-pronssia (3): 2001, 2007, 2019

## Katso myös
* Suomen naisten salibandymaajoukkue
* Suomen alle 23-vuotiaiden miesten salibandymaajoukkue
* Suomen alle 19-vuotiaiden tyttöjen salibandymaajoukkue
* Suomen alle 19-vuotiaiden poikien salibandymaajoukkue

## Lähteet

## Aiheesta muualla
* Maajoukkue Salibandyliiton sivustolla
Väinölä (Pori)

**Väinölä** () on Porin kaupunginosa. Väinölä sijaitsee itäisessä Porissa, noin neljän kilometrin päässä keskustasta.  Väinölän naapurikaupunginosat ovat pohjoisessa Varvourinjuovan toisella puolella Kalaholma, idässä Koivistonluoto, etelässä Metallinkylä ja lännessä Vanhakoivisto.

Kaupunginosassa sijaitsee vuonna 1959 perustettu Väinölän koulu, vuonna 1956 rakennettu Väinölän kirkko ja entinen Porin lyhytaaltoasema, kolme parturikampaamoa, Väinölän Kirjatupa, lounaskahvila Suolaheinä sekä  ravintola Väinölän Olohuone. Asuintalot ovat enimmäkseen kerrostaloja tai 70-luvun tyylisiä omakotitaloja. Asukkaita Väinölässä on 2698. Väinölä on rauhallinen asuinalue, jossa asuu paljon lapsiperheitä, eläkeläisiä ja opiskelijoita.

Väinölän kerrostaloalue rakennettiin 1970-luvun alussa, kun oli tarve saada pikaisesti asuntoja Poriin saapuville uusille työntekijöille. Erityisesti Väinölän vieressä sijaitseva Outokumpu (nykyinen Luvata) työllisti suuren määrän työntekijöitä.

Väinölän kirjastoyhdistys perustettiin syksyllä 1999. Sitä ennen oli käyty pitkä ja kiivas kamppailu Väinölän (ja viiden muun porilaisen) sivukirjaston lopettamista vastaan. Tämän kamppailun jälkimainingeissa perustettiin kirjastoyhdistys, joka 26.4.2000 perusti yhteistyössä Diakonia-ammattikorkeakoulun Porin yksikön ja sen projektin "Sosiaalinen yhteistyö pelaa!" kanssa Väinölän kirjatuvan. Kirjatuvalle tuli samalla myös asukastupa ja nuorisotila. Myöhemmin käynnistettiin myös tulkki- ja sosiaalineuvojapalvelu venäjänkielisille maahanmuuttajille, joita on Itä-Porissa runsaasti.
Väinölän kerrostaloalueen asukasluku lähentelee tuhatta. Alueen palveluja (kirjatuvan ja sen oheispalvelujen lisäksi) ovat koulu (1.-6. luokat), kirkko, parturit, pubi ja päiväkoti. Aivan Väinölän tuntumassa sijaitsee myös Itä-Porin ulkoilualue.

## Lähteet

## Aiheesta muualla
*
Punalohi

**Punalohi** (*Oncorhynchus nerka*) on tyynenmerenlohiin kuuluva kalalaji, joka useimpien sukunsa lajien tapaan lisääntyy ja kuolee makeassa vedessä. Kutuasussa punalohen kyljet muuttuvat kirkkaan punaisiksi ja pää vihreäksi. Koiraiden niskaan kasvaa kyttyrä, alaleuka muuttuu koukkumaiseksi ja hampaat kasvavat.

Jotkin populaatiot vaeltavat Alaskan, toiset Japanin ja Venäjän jokiin ja järviin. Yleensä punalohet palaavat synnyinjokeensa tai -järveensä nelivuotiaina. Niiden, kuten muidenkin synnyinvesilleen palaavien lohilajien, vaellus on tärkeää esimerkiksi vararavintoa kerääville harmaakarhuille. On myös kantoja, jotka elävät koko ikänsä synnyinjoessaan tai -järvessään. Nämä *kokanee*- eli **intiaanilohena** tunnetut kalat jäävät meressä varttuneita sukulaisiaan huomattavasti pienemmiksi.

Keski-Suomessa istutettiin 1950-luvulla järvipunalohta eli intiaanilohta, mutta pysyviä kantoja ei muodostunut. Ruotsissa vastaavista istutuksista muodostui myös lisääntyviä populaatioita, mutta sittemmin nekin ovat hävinneet. Japanissa elänyt kunimasu, jota aiemmin luultiin punalohen alalajiksi, on katsottu kuolleeksi sukupuuttoon ihmisen tekemän patoamisen vuoksi. Vuonna 2010 kuitenkin löydettiin kyseisen lajin yksilöitä, joiden kanta on peräisin eri vesistöön vuonna 1935 siirretyistä mätimunista.

## Ravinto

Poikasina punalohet syövät pääasiassa planktonia ja vesihyönteisiä. Aikuisina ne saalistavat pieniä kaloja. Ne kasaavat merellä vararavintoa kutuvaellusta varten, koska silloin ne lakkaavat syömästä.

## Kalastus
Punalohta pyydetään kaupallisesti troolaamalla ja verkoilla. Vuotuiset kokonaissaaliit ovat olleet 150&nbsp;000 tonnin luokkaa, mistä suurin osa Yhdysvaltain kalastusta.

## Lähteet

## Aiheesta muualla
*''Oncorhynchus nerka'' Luonnontieteellinen keskusmuseo.
Plateosaurus

**Plateosaurus** (nimen merkitys: "leveä lisko") oli sauropodomorfeihin kuulunut kasvinsyöjädinosaurussuku. Se on yksi vanhimmista dinosaurussuvuista, ja luultavasti parhaiten tunnettu sauropodomorfi. *Plateosaurus* eli 220–210 miljoonaa vuotta sitten myöhäistriaskaudella. *Plateosauruksen* fossiileja on löydetty useista paikoista Euroopassa: Saksasta, Grönlannista, Norjasta, Sveitsistä ja Ranskasta.

## Koko ja ulkonäkö
*Plateosauruksen* pituus oli 5–10 metriä. Suku näyttää olleen erittäin vaihteleva aikuisten yksilöiden koon suhteen. *Plateosaurus* oli yksi suurimmista prosauropodeista.

*Plateosauruksella* oli viisisormiset kädet, ja suuri peukalonkynsi, jota se saattoi käyttää puolustautumiseen tai ruuan keräämiseen. Lisäksi *Plateosauruksella* oli sarvimainen nokka ja siinä hiontahampaita.

### Liikkuminen
*Plateosaurus* on vuosien varrella rekonstruoitu monella tavalla: joskus alkukantaisena, neljällä jalalla kävelleenä dinosauruksena, muina aikoina vain kahdella jalalla kävelleenä. Kuitenkin viimeisten muutamien vuosikymmenten aikana *Plateosaurus* on melkein aina kuvattu alkukantaisena, kaksijalkaisena dinosauruksena, joka käveli vain takajaloillaan. Se oli rakenteeltaan raskaampi kuin sen ajan teropodit, eikä ole poissuljettua, että se saattoi olla kaikilla neljällä jalallaan, kun se laidunsi matalassa kasvillisuudessa. Kun sauropodomorfit myöhemmin kasvoivat suuremmiksi ja niiden täytyi saada tilaa suuremmalle ruuansulatuselimistölle, ne saattoivat olla pakotettuja kävelemään kaikilla neljällä jalalla.

## Fossiililöydöt
*Plateosauruksesta* on löydetty monia yksilöitä, joista jotkut ovat säilyneet erittäin hyvin. Jäänteitä on löydetty niin aikuisilta kuin esiaikuisilta yksilöiltä. *Plateosauruksen* kokonaisia luurankoja on löydetty yli 50.

*Plateosauruksen* jäänteitä on kaikkein useimmiten löydetty keskisestä Euroopasta, erityisesti Saksasta, mistä suurin osa tunnetuista yksilöistä on löydetty. Jäänteitä on löydetty myös muun muassa Grönlannista. *Plateosaurus* on myös ensimmäinen Norjasta löydetty dinosaurussuku. Pelkkä *Plateosauruksen* fossiilien määrä verrattuna joihinkin muiden dinosaurusten rajallisiin jäänteisiin ehdottaa, että se saattoi olla yksi Euroopan yleisimpiä dinosauruksia triaskauden aikana.

## Lähteet
@junkmail

**@Junkmail** on suomalainen sinfoninen metalrap-yhtye, johon kuuluvat **[[Ossi Jaala|Ossie]]** (Ossi Jaala) ja **Jonna** (Jonna Pyykkö). Yhtyeen entisiä jäseniä ovat **Mr.Producer** (Mikko Nikkola) ja **Rii** (Riikka Pitkänen).

@Junkmail tuli tunnetuksi vuonna 2003 kappaleilla ”*Ei koskaan enää*” ja ”*Kaiken sen jälkeen*”. ”*Ei koskaan enää*” kertoi tosielämän erotilanteesta. Kun kappale pääsi ensi kertaa Kiss FM:n Top 30 -listalle, se sijoittui 22:nneksi ja oli seuraavana päivänä ensimmäisellä sijalla, ja piti kärkisijan usean kuukauden ajan. 

"*Ei koskaan enää*" single myi yli 5000 kpl eli kultaa. 

Yhtyeen ensimmäinen albumi oli nimeltään *Karu totuus*, jolta julkaistiin edellä mainittujen kappaleiden lisäksi singlenä kappale ”Viilee”.

Yhtyeen toisen albumin nimi on *Sydän huutaa*, josta julkaistiin singlet ”Hyvä minä”, ”Tuhoan” ja ”Hyvä ihminen.” Toisen albumin julkaisun jälkeen yhtye jäi tauolle.

Ossie on kommentoinut, että bändi lopetti sen hetkisen uransa huipulla eikä siihen liittynyt draamaa.

Yhtye julkaisi uuden kappaleen *SISU(prkl)* toukokuussa 2023.  

Virallinen comeback tapahtui *Jää*-singlen muodossa. Kappaleen viulu- ja sello-osuudet on sovittanut kapellimestari ja säveltäjä **[[Martin Segerstråle]]** ja ne on työstetty yhteistyössä lontoolaisen elokuvasäveltäjä **Torquil Munron** kanssa.

Yhtye palasi keikkalavoille Sokos Hotel Vantaan Tulisuudelmassa maaliskuussa 2025 kokoonpanolla Ossie, Jonna ja Izmo Heikkilä. @Junkmailin livebändissä on kuuluu kaksi sähkökitaraa, basso sekä rumpali. Ossi Jaala oli tuottanut livebändin taustalle sinfonisia elemettejä sekä näyttävät valoelementit ja uudet sovitukset ovat entistä raskaampia.

## Diskografia
* Karu totuus (2004)
* Sydän huutaa (2005)

## Lähteet

## Aiheesta muualla
* @junkmail Discogs-sivustolla
Nordic Jam

**Nordic Jam Oy** oli Valion Suonenjoelle syyskuussa 2005 perustama ja kokonaan omistama tytäryhtiö. Nordic Jamin päämarkkinalueita olivat Skandinavia, Venäjä ja Baltia. Yhtiö valmisti muun muassa hilloja, marmeladeja, makeistäytteitä ja leipomoraaka-aineita. Yritys kehitti myös marja- ja hedelmäjalosteita. 

Nordic Jam Oy fuusioitiin Valioon 1.3.2009, jonka jälkeen hillotehdas on toiminut Valion osana.

## Lähteet
Leo Esaki

**Leo Esaki** (, s. 12. maaliskuuta 1925) on japanilainen fyysikko. Esaki, Ivar Giaever ja Brian Josephson saivat vuonna 1973 Nobelin fysiikanpalkinnon tunneloitumisilmiötä koskevista löydöistään.

Esaki syntyi vuonna 1925 Osakassa ja opiskeli Tokion yliopistossa, josta hän valmistui filosofian tohtorina vuonna 1959. Vuosi valmistumisesta hän muutti Yhdysvaltoihin ja sai työpaikan IBM:ltä, jossa hän toimi edelleen IBM Fellowina. Hän on työskennellyt myös Sonyn työntekijänä, jossa hän kehitti tunnelidiodin vuonna 1958.

Asteroidi 6920 Esaki on nimetty hänen kunniakseen.

## Lähteet

## Aiheesta muualla
* Biografia Nobel-säätiön sivuilla
Kansainvälinen salibandyliitto

**Kansainvälinen salibandyliitto** (lyh. **IFF**, ) on salibandyn kattojärjestö, jonka Suomen, Ruotsin ja Sveitsin kansalliset salibandyliitot perustivat vuonna 1986. Järjestö on saanut Kansainvälisen olympiakomitean tunnustuksen, ja se kuuluu jäsenenä urheilun kansainvälisten lajiliittojen kattojärjestöön.

## Katso myös
* Luettelo Kansainvälisen Salibandyliiton jäsenmaista
* Salibandyn maailmanranking
* Aasian ja Oseanian salibandyliitto

## Lähteet

## Aiheesta muualla
*IFF:n virallinen kotisivu
Voimasta ja kunniasta

**Voimasta ja kunniasta** on suomalaisen folk metal -yhtye Moonsorrowin toinen albumi. Sen julkaisi Spinefarm Records 26. marraskuuta 2001.

## Kappaleet
#
#
#
#
#
#

## Kokoonpano
* Ville Sorvali – basso, laulu, taputukset, kuoro
* Henri Sorvali – rytmikitara, akustinen kitara, kosketinsoittimet, haitari, munniharppu, taustalaulu, taputukset, kuoro
* Marko Tarvonen – rummut, lyömäsoittimet, 12-kielinen akustinen kitara, taustalaulu, taputukset, kuoro
* Mitja Harvilahti – soolo- ja rytmikitara, taputukset, kuoro

### Vierailevat muusikot
* Janne Perttilä – kuoro, taputukset
* Avather – taputukset
* Blastmor – taputukset

## Arvostelut
* Soundi: 

## Lähteet

## Aiheesta muualla
* 
*
István Kertész

**István Kertész** (28. elokuuta 1929 – 16. huhtikuuta 1973) oli unkarilainen kapellimestari.

Kertész syntyi Budapestissa, opiskeli Franz Liszt -akatemiassa ja toimi uransa aikana mm. Lontoon sinfoniaorkesterin ylikapellimestarina vuosina 1965–1968. 

Kertészin kuolema oli tapaturmainen hukkuminen Herzliyassa, Israelissa vuonna 1973. Häneltä jäi vaimo Edith Gabry, kolme lasta, äiti Margrit ja sisko Vera.
Titta Jokinen

**Leena-Maija Tunturi** (tunnettu nimellä **Titta Jokinen**, s. 23. helmikuuta 1951 Kalanti) on suomalainen laulaja ja näyttelijä. Hän on tehnyt varsinkin komediarooleja televisiossa ja elokuvissa, näytellyt Komediateatteri Arenassa sekä tehnyt äänirooleja piirretyissä elokuvissa ja televisiosarjoissa. Fredin edustaessa Suomea Eurovision laulukilpailuissa 1976 kappaleella ”Pump pump” Jokinen oli taustalauluryhmässä.

## Ura

Keskikoulun opinnot suorittanut Titta Jokinen aloitti laulajanuransa 1960-luvun lopussa taiteilijanimellä Tommy esiintyneen Ilkka Eräveden kanssa duossa Tommy & Titta ja esiintyi myöhemmin myös Gugi Kokljuschkinin kanssa. Ensiesiintymisensä televisiossa hän teki Vesa-Matti Loirin parina ''Kuustudio''-lähetyksessä vuonna 1969.

## Yksityiselämä

Titta Jokinen oli ohjaaja Ere Kokkosen toinen vaimo. Heillä on yhteinen tytär Kiti Kokkonen. Kokkosesta erottuaan hän avioitui Pauli Virran kanssa. Tästä liitosta syntyi tytär Pauliina Virta. Sitten hän meni naimisiin Jussi Tunturin kanssa.

## Diskografia
### Albumit

* Titta Jokinen & Pauli Virta: 
* , (kokoelma)

### Singlet

* ”Mulla kylmä on” (Tommy & Titta, 1969)
* ”Onni'' (Tommy & Titta, 1970)
* ”Kaarnalaiva” (Gugi & Titta, 1970)
* ”Kun kuuluu lauluni tää” (1970)
* ”Taas on päivä mennyt” (1973)
* ”Sen eläisin uudelleen” (Gugi & Titta, 1976)
* ”Kupla” (1981)
* ”Ystävät” (Pauli & Titta, 1982)

## Filmografia

## Lähteet

## Aiheesta muualla

*
Kivenkantaja

**Kivenkantaja** on suomalaisen folk metal -yhtye Moonsorrowin 10. toukokuuta 2003 julkaistu kolmas albumi. Sen julkaisi Spinefarm Records. Levy nousi Suomessa listoille,  parhaimmillaan sijalle 16, mikä yllätti yhtyeen, sillä jäsenet olivat studioon mennessään ajatelleet tekevänsä epäkaupallisimman levynsä ikinä. 

Kappaleesta Jumalten kaupunki julkaistiin Mitja Harvilahden ohjaama, noin viiteen minuuttiin lyhennetty, musiikkivideo. Video oli mukana yhtyeen Suden uni -albumin uudelleenjulkaisun bonus-DVD:llä.

## Kappaleet
#
#
#
#
#
#

## Kokoonpano
* Ville Sorvali &ndash; laulu, basso, ovi, kuoro
* Henri Sorvali &ndash; kosketinsoittimet, rytmikitara, akustinen kitara, munniharppu, haitari, puhdas laulu, taustalaulu, kuoro
* Marko Tarvonen &ndash; rummut, lyömäsoittimet, 12-kielinen akustinen kitara, taustalaulu, kuoro
* Mitja Harvilahti &ndash; soolo- ja rytmikitara, taustalaulu, kuoro
* Markus Eurén &ndash; kuoro ja live-koskettimet

## Arvostelut
* Imperiumi: 8/10
* Soundi: 

## Lähteet

## Aiheesta muualla
* 
*
Arraukilpikonna

**Arraukilpikonna** (*Podocnemis expansa*) on Etelä-Amerikassa elävä kilpikonnalaji. Se on maailman suurin makeanveden kilpikonna.

## Koko ja ulkonäkö

Arraukilpikonnan selkäkilpi voi kasvaa jopa metrin pituiseksi ja eläin voi painaa 50 kiloa. Keskimäärin ne ovat noin 30-kiloisia ja kilven pituus tuolloin 70 senttiä. Naaraat ovat koiraita kookkaampia. Kilven takaosa on hyvin leveä, ja koko selkäkilpi kilpi näyttää lähes pyöreältä. Jokaisessa jalassa on räpylä ja pää ja häntä ovat melko lyhyet. Leuan kärki ei ole koukkumainen, kuten monilla muilla kilpikonnilla. Päälaki on aika litteä, ja kallossa on silmäkuoppien välissä syvä uurre. Leuan alla on kaksi ihopaksunnon muodostamaa liuskaa. 
Selkäpanssarin väri on nuorena vihreänruskeita, mutta se tummuu iän myötä harmaaksi. Nuorilla on myös kilvessään enemmän keltaisia täpliä.

## Levinneisyys
Arraukilpikonna elää lähinnä Amazonin ja Orinocon jokialueilla, Brasiliassa, Perussa, Kolumbiassa, Venezuelassa, Guyanassa ja Boliviassa. Välillä niitä tavataan myös Trinidadissa.

## Elintavat
Arraukilpikonnat elävät jokialueilla, jotka tulvivat säännöllisesti. Kilpikonnien ravinto koostuu kasveista. Ne hankkivat vararavintoa sadekaudella ja esimerkiksi Orinocossa ne siirtyvät tulviville alueille syömään tulvan alle jääneitä kasveja. Ne syövät etenkin kukkia, hedelmiä ja juuria. Ravintonsa arraukilpikonna etsii tulva-alueiden lisäksi itse joesta ja lähistön lammista.

Vararavinnon arraukilpikonnat käyttävät lisääntymiskauden rasituksiin, sillä ne saattavat vaeltaa jopa 150 kilometriä sopivalle lisääntymisrannalle. Se on yleensä kuivana aikana paljastunut hiekkasärkkä, jonne kilpikonnia kokoontuu joukoittain. Kilpikonnat lepäävät matkan jälkeen toipuakseen rankasta matkasta ja löhöävät hiekalla tai vedessä. Ne siirtyvät kaikki yhtä aikaa veteen tai maalle. Muninnan ajan tullessa naaras kostuttaa kaivamansa kuopan hiekkaseinämät viemärisuolensa eritteillä, jottei pesä sortuisi ja jotta munilla olisi tarpeeksi kosteutta. Pesään se munii 50–100 munaa. Muninnan jälkeen naaras peittää kuopan huolellisesti ja kaivaa valekuoppia pesärosvojen kuten mustakondorien ja haikaroiden harhauttamiseksi. Muninta tapahtuu Amazonin yläjuoksulla kesä-heinäkuussa, mutta alajuoksulla vasta loka-marraskuussa. Munia on yhdessä paikassa jopa miljoonia, mutta usein kaikki munat tuhoutuvat aikaisen tulvan vuoksi. Pesärosvot ovat myös uhka munille ja poikasille. Isommatkin kilpikonnat voivat jäädä kaimaanien ja jaguaarien saaliiksi.

## Uhat ja suojelu
Arraukilpikonna on harvinaistunut ihmisen toiminnan takia. Erityisesti kilpikonnan munia arvostetaan ja paikalliset keräävät niitä omiin tarpeihinsa, koska ne ovat hyvää ruokaa ja niistä saa erinomaista polttoöljyä. Munia kerätäänkin vuosittain suuria määriä. Paikallisten keräily ei ole uhannut kantaa, mutta kaupallinen keräily on huventanut niiden määrää. Nykyään kilpikonnien monet lisääntymisrannat on suojeltu. Kilpikonnia on myös tarhattu, jonka jälkeen niitä on vapautettu luontoon. Laji on IUCN:n punaisessa kirjassa luokiteltu uhanalaiseksi.

## Lähteet

* 

### Viitteet
Barry Tuckwell

**Barry Emmanuel Tuckwell** (5. maaliskuuta 1931 Melbourne, Australia – 16. tammikuuta 2020) oli australialainen käyrätorvensoittaja.

## Koulutus
Tuckwell lauloi kuorossa sekä toimi urkurina Sydneyn St Andrew's Cathedral Schoolissa ja opiskeli Sydneyn konservatoriossa. Hän opiskeli Sydneyssä Alan Mannin johdolla, minkä jälkeen hän muutti Britanniaan vuonna 1951, jossa opiskeli Dennis Brainin johdolla.

## Ura
Tuckwell liittyi Melbournen sinfoniaorkesteriin jo 15-vuotiaana. Uransa aikana Tuckwell soitti mm. Hallé-orkesterissa, Bournemouthin sinfoniaorkesterissa ja vuosien ajan Lontoon sinfoniaorkesterissa. Hän oli Lontoon sinfoniaorkesterin soolocornisti 1955 - 1968. Hän toimi myös Royal Academy of Musicin professorina 1963 – 1974. Vuodet 1979 – 1983 hän toimi Tasmanian sinfoniaorkesterin johtajana. Tuckwell oli mukana perustamassa Marylandin sinfoniaorkesteria vuonna 1982 ja toimi pitkään sen johtajana. Hän antoi viimeisen sooloesityksensä Baltimoren sinfoniaorkesterin kanssa 25. tammikuuta 1997.

Suomessa hän vieraili solistina ja opettajana muun muassa Naantalissa 1985, Jyväskylän kesässä 1979 ja Sibelius-Akatemiassa 1991.

Hän toimi International Horn Societyn presidenttinä 1969 – 1977.

## Tunnustukset
Tuckwellille myönnettiin Brittiläisen imperiumin ritarikunnan (1965) ja Order of Australian (1992) arvot. Muiden muassa Oliver Knussen ja Richard Rodney Bennett ovat omistaneet teoksiaan hänelle.

## Kirjallinen tuotanto
* *Playing the Horn* (1978)
* *The Horn* (1981)

## Lähteet
Amish-koulusurmat

**Amish-koulusurmat** olivat maanantaiaamuna 2. lokakuuta 2006 tapahtunut joukkomurha amissien koulussa Nickel Minesin kylässä Pennsylvaniassa, Yhdysvalloissa. Murhaajaksi vahvistettiin 32-vuotias Charles Carl Roberts (s. 7. joulukuuta 1973), joka teki lopuksi itsemurhan.

Ampuja saapui koululle noin kello 9.51 aamulla. Ennen joukkomurhaa tekijä oli jättänyt perheelleen itsemurhaviestin. Hän otti vangeikseen paikalla olleet tyttöoppilaat. Vain yksi tytöistä, 9-vuotias Emma Fisher selvisi vammoitta: hän oli jäänyt poikaoppilaiden seuraan, sillä ei ollut ymmärtänyt joukkomurhaajan käskyjä. Murhaaja määräsi tytöt riviin liitutaulun eteen ja ampui heitä vuorotellen. Luokanopettaja Emma Mae Zook pakeni ja hälytti poliisin paikalle. 13-vuotias Marian Fisher pyysi tulla ammutuksi ensimmäisenä, jotta nuoremmat oppilaat saattaisivat selvitä.

## Uhrit
Kaikkiaan ammuskelutapaus vaati viisi kuolonuhria, iältään 7–13-vuotiaita tyttöjä:

* Naomi Rose Ebersol (7), kuoli 2. lokakuuta 2006
* Marian Stoltzfus Fisher (13), kuoli 2. lokakuuta 2006
* Anna Mae Stoltzfus (12), kuoli 2. lokakuuta 2006
* Lena Zook Miller (7), kuoli sairaalassa 3. lokakuuta 2006
* Mary Liz Miller (8), kuoli sairaalassa 3. lokakuuta 2006

## Vammautuneet
Kuolonuhrien lisäksi viisi 6–13-vuotiasta tyttöä sai vakavia vammoja:

* Rosanna King (6)
* Rachel Ann Stoltzfus (8)
* Barbara Stoltzfus "Barbie" Fisher (10)
* Sarah Ann Stoltzfus (12)
* Esther King (13)

Rachel, Esther ja Barbie pääsivät takaisin kouluun myöhemmin syksyllä ja Sarah juuri ennen joulua. Rosanna jäi koomaan.
Lakeside Golf Vammala

**Lakeside Golf Vammala** on Sastamalassa Pirkanmaalla sijaitseva 36-reikäinen golfkeskus, ja se on Pirkanmaan suurin golfkeskus.  

## Kenttätiedot

Sastamalan Karkussa sijaitseva Lakeside Golf on golfkeskus, johon kuuluu kaksi kenttää, Järvenranta ja Pirunpelto.

### Järvenranta

Vuonna 1992 valmistunut Järvenranta, eli ns. vanha kenttä, on lakea ja leveäreunainen golfkenttä. Sitä voisi ulosmenon perusteella luonnehtia links-kentäksi, mutta sisääntulosta löytyy paljon peltoja, sekä metsissä olevia ylä- ja alamäkiä. Järvenranta sijaitsee Riippilänjärven lounaisrannalla, ja sen par-luku on 71.

### Pirunpelto

Toinen kentistä on vuonna 2005 valmistunut Pirunpelto. Se on haastava ja kapeareunainen kenttä, jolla nimensä mukaisesti sijaitsee kaksi kivikautista pirunpeltoa metsämaisemassa. Kentän layouttia muutettiin vuonna 2008 leventämällä muutaman väylän reunoja. Väylien 7 ja 17 välinen metsä-/kivikkoalue poistettiin ja tilalle kasvatettiin kokonaan karheikko. Pirunpellon par on 72.

### Oheisalueet

Kentän oheisalueisiin kuuluu driving range sekä yhteensä neljä harjoitteluviheriötä.

## Aiheesta muualla
*Lakeside Golf
*Lakeside Golf Academy
*Lakeside Golf Golfpiste.com:issa
Marjaana

**Marjaana** on suomalainen naisen etunimi. Marjaanan alkuperä on Marja, joka on yhdistetty Mariaan. Maria on Jeesuksen äiti, ja sen merkitys on 'toivottu lapsi'.

Marjaanasta on syntynyt lukuisia muunnelmia, kuten nimet Marianna ja Marjatta. Suomessa Marjaanan nimipäivää vietetään 15. elokuuta. Vuoden 2019 loppuun mennessä Marjaana oli annettu nimeksi 20&nbsp;727 henkilölle.

## Tunnettuja Marjaanoita
* Marjaana Alaviuhkola (s. 1959), eläinlääkäri
* Marjaana Aumasto (s. 1958), kirjailija
* Marjaana Heikkinen (s. 1967), vammaisurheilija ja keihäänheittäjä
* Marjaana Kella (s. 1961), valokuvataiteilija ja professori
* Marjaana Koskinen (s. 1962), poliitikko (SDP)
* Marjaana Lahti-Koski (s. 1965), kestävyysjuoksija
* Marjaana Maijala (s. 1968), näyttelijä
* Marjaana Mykkänen (s. 1954), dokumentaristi, televisiotuottaja ja -ohjaaja ja viestinnän tutkija
* Marjaana Niemi (s. 1963), historian professori
* Marjaana Pitkänen (s. 1991), maastohiihtäjä
* Marjaana Savander (s. 1938), kuvataiteilija
* Marjaana Seppänen (s. 1962), sosiaalityön professori
* Marjaana Toiminen (s. 1967), johdon konsultti, tietokirjailija, päätoimittaja ja toimitusjohtaja
* Marjaana Toiviainen (s. 1985), pappi ja yhteiskunta-aktivisti, turvapaikanhakijoiden pakkopalautusten vastustaja
* Marjaana Tulosmaa (s. 1948), sarjakuvalehtien päätoimittaja ja kustannusalan vaikuttaja
* Marjaana Virta (s. 1958), graafinen suunnittelija
* Marjaana Väre (s. 1967), vammaisurheilija

## Nimen yleisyys

Lähde

## Lähteet
Joensuun nuorisovaltuusto

**Joensuun nuorisovaltuusto** on joka toinen vuosi vaaleilla valittava joensuulaisten nuorten äänitorvi. Se vaikuttaa Joensuun kunnallispolitiikassa: se toimii nuorten edunajajana ja yhteytenä päättäjiin. Nuorisovaltuusto vaikuttaa nuorten asioihin aloittein ja kannanotoin, mielenosoituksin, tekemällä kyselyitä ja mielipidetutkimuksia. Se myös järjestää tapahtumia, seminaareja ja tapaamisia. Nuorisovaltuusto on myös edustanut kaupungin nuoria eri kansainvälisissä yhteyksissä.

Valtuusto pitää kokouksia kerran kuukaudessa. Kokouksista ilmoitetaan nuorisovaltuuston internetsivuilla. Lisäksi se osallistuu kaupungin lautakuntien työskentelyyn. Valtuusto toimii itsenäisesti mutta osana Joensuun nuorisotoimen toimintaa.

Nykyisessä valtuustossa on 20 jäsentä ja 20 varajäsentä. Sen puheenjohtaja (2023–2024) on Martta Petrelius. 

Valtuusto on toiminut vuodesta 1999. Sen ensimmäisenä puheenjohtajana toimi Antti Öystilä. Aloitteen Joensuun nuorisovaltuuston perustamisesta teki sisäministeri Krista Mikkonen.

## Kauden 2023-2024 nuorisovaltuuston jäsenet
**Varsinaiset:**
*Veikka Pippuri
*Konsta Tyni
*Veeti Varis
*Joel Nisula
*Joonatan Hiltunen
*Eetu Sallinen
*Jarkko Pulkkinen
*Ida Hirvonen
*An Thy Doan
*Josefina Juvonen
*Oskari Kettunen
*Kunto Repo
*Viivi Mäkelä
*Martta Petrelius
*Ida Bäckman
*Naomi Mgaya
*Lilja Rytilahti
*Oosa Ryynänen
*Emma Albert
*Tuokko Linjama

**Varalla:**

*Moona Piispanen
*Oula Suvanto
*Iris Ots
*Topias Kalpio
*Heikki Törrönen
*Matias Mikkonen
*Eerika Kuronen
*Viivi Romppanen
*Ira Hollström
*Teemu Kaukoranta
*Ville-Pekka Vanninen
*Maria Eskelinen
*Aatu Kähkönen
*Olga Kovanen
*Aino Laurila
*Martta Pakarinen
*Marjaana Pulkkinen
*Annika Sivonen
*Venla Hämäläinen
*Akseli Myller

## Aikaisempia puheenjohtajia
*
*Roosa Miikkulainen (2022)
*Eemeli Onatsu (2021-2022)
*Taika Kokko (2021)
*Iina Laakkonen (2019-2020)
*Tatu Hiltunen (2017-2018)
*Ville Honkanen (2015-2016)
*Joakim Kärkäs (2013–2014)
*Susanna Meriläinen (2011–2012)
*Emmi Simonen (2009–2010)
*Ilari Nevalainen (2008)
*Jyri Rasinmäki (2005–2007)
*Ville Alvila (2004)
*Asta Asikainen (2003)
*Anu Asikainen (2002)
*Kari-Antti Kitunen (2001)
*Antti Öystilä (1999–2000)

## Aiheesta muualla

* Joensuun nuorisovaltuusto
* Joensuun nuorisovaltuuston instagram
Carlos Pace

**José Carlos Pace** (6. lokakuuta 1944, São Paulo -  18. maaliskuuta 1977 Mairiporã, São Paulo) oli brasilialainen Formula 1 -ajaja. Pace nousi F1:iin Emerson Fittipaldin vanavedessä, ja aloitti Williamsilla 1972. Hän siirtyi seuraavaksi kaudeksi Surteesille, josta neuvotteli itsensä irti kesken toisen kauden, ja siirtyi ajamaan Brabhamia. Pace keräsi urallaan yhteensä 58 pistettä, ja saavutti yhden voiton.

Carlos Pace kuoli lentokone-onnettomuudessa 1977. Nykyinen Brasilian Grand Prix ajetaan hänen nimeään kantavalla radalla, Autodromo José Carlos Pace. Pace on haudattuna Cemitério do Araçaan, São Pauloon.

## Lähteet
Keijukala

**Keijukala** (*Gramma loreto*) on pienikokoinen trooppinen kala.

## Ulkonäkö ja koko
Keijukala on puoliksi keltainen, puoliksi purppuranpunainen ja kasvaa noin 7&nbsp;cm pitkäksi. Selkäevän etureunassa on musta piste. Kalan vartalo on muodoltaan puikkomainen. Kaikki keijuahvenet syntyvät naaraina, mutta osa muuttuu myöhemmin koiraiksi. Koiras kasvaa hiukan naaraita isommaksi, ja kun se on valmis kutemaan, sen värit muuttuvat tummemmiksi.

## Alkuperä

Keijukala on kotoisin Karibialta.

## Käyttäytyminen
Keijukala on reviiritietoinen ja siksi usein aggressiivinen lajitovereita ja joskus muitakin suunnilleen samannäköisiä kaloja, kuten lilakeijuahvenia ja purppurakeijuahvenia kohtaan. Jos haluaa pitää samassa altaassa useampia kuin yhtä, akvaarion on oltava kohtalaisen suuri, ja kaikki keijukalat on hankittava yhtaikaa, muuten aiemmin hankitut ehtivät vallata reviirit, ja kiusaavat myöhemmin saapuneita tunkeilijoita.

Luonnossa keijukala viihtyy matalammissa vesissä kuin sukulaisensa surukeijukala; tyypillinen keijukalan uimasyvyys on 20–30 metriä. Se on arka kala joka livahtaa omille teilleen sukeltajan lähestyessä.

Keijukala on yksi ensimmäisistä merivesikaloista, joka saatiin lisääntymään vankeudessa.

## Ravinto
Keijukala syö suurikokoista eläinplanktonia, mutta oppii yleensä syömään myös korvaavaa ruokaa. Akvaariossa varminta ruokaa ovat artemia, kun kala syö niitä, sitä voi vähitellen totuttaa muihinkin ruokiin.

## Lähteet

## Aiheesta muualla
*
M/S Liberty of the Seas

**M/S Liberty of the Seas** on Royal Caribbean Internationalin Suomessa 2007 valmistunut risteilyalus. 

## Rakentaminen
Alus tilattiin 30. syyskuuta 2004 Aker Yardsin Turun telakalta. Sen kölilaskettiin 17. lokakuuta 2005 telakkanumerolla 1353 ja alus laskettiin vesille 4. elokuuta 2006. Alus teki ensimmäisen koeajonsa 14.–16. joulukuuta ja toisen 10.–11. huhtikuuta 2007. Alus luovutettiin 18. huhtikuuta  Royal Caribbean Cruises Limitedille, joka on rekisteröity Nassauhun Bahamaan.

## Käyttöhistoria
Alus lähti telakalta 19. huhtikuuta kohti Southamptonia, mistä se jatkoi matkaansa New Yorkiin ja Miamiin. Alus aloitti 19. toukokuuta ensimmäisen risteilynsä Miamin Fort Lauderdalesta.

## Laivan tarjonta
Palveluja ja ajanvietettä löytyy joka makuun: koko laivan mittainen Royal Promenade myymälöineen, kahviloineen ja ravintoloineen, sisäluistelurata, golfsimulaattori, kiipeilyseinä ulkoilmassa, Flowrider sekä suuri kylpylä-, sauna- ja kuntoilukeskus. H2O-zonen ulkoilmavesipuisto sekä lukuisia allasalueita.

## Lähteet
Venttiilikoneisto

**Venttiilikoneisto** on polttomoottoreissa käytettävä järjestely, jolla huuhdellaan palotila ja tuodaan uusi polttoaineseos sisään sylinteriin. Venttiilikoneistoissa on venttiilejä kahta eri tehtävää varten: imuventtiilejä ja pakoventtiilejä. Näiden lisäksi venttiilikoneisto hoitaa venttiilien aukaisun ja sulkemisen oikeassa järjestyksessä oikea-aikaisesti.

Imuventtiilien tehtävä on avata polttoaineen ja ilman seokselle tie imusarjasta palotilaan. Aukeava pakoventtiili sallii pakokaasujen poistua männän työntämänä palotilasta pakosarjaan. Samaan aikaan kiinni ollessaan ne mahdollistavat polttoaine-ilmaseoksen kokoonpuristamisen ennen sytytystä. 

Polttomoottorin venttiileissä on monta eri osaa:
*  Venttiilinkara
*  Lukkokiilaurat
*  Venttiilinvarsi
*  Venttiilinkaula
*  Venttiililautanen
*  Seetipinta 

Kilpailukäytössä hyödynnetään toisinaan erikoisrakenteisia ja kalliita ns. natrium-venttiilejä.
Niissä suurin osa venttiilin varresta on ontto ja osittain täytetty melko alhaisessa lämpötilassa nesteytyvällä natrium-metallilla. Nestemäinen, varren sisällä "hölskyvä" natrium vähentää edestakaisin liikkuvan kappaleen massahitausvoimia sekä kuljettaa liikalämpöä venttiilinlautasesta ylös sylinterinkanteen.

## Venttiilikoneiston tyyppejä

Perinteisesti moottorin nokka-akseli antaa käyttövoiman ja ohjauksen venttiilin liikkeelle. Vaihtoehtoina on olemassa *vapaaventtiili* -moottoreita, joissa venttiilit ovat solenoidi-ohjattuja ilman nokka-akselia.

Mekaanisen voiman sijaan voidaan käyttää pneumaattisesti toimivia venttiilejä.

## Lähteet

## Katso myös
* Nokka-akseli

## Aiheesta muualla

* FreeValve
Salibandyn I-divisioonan kausi 2006–2007

**Kausi 2006–2007** oli salibandyn I-divisioonan 19. kausi. Runkosarja alkoi 30. syyskuuta 2006 ja päättyi 4. maaliskuuta 2007. TPS voitti länsilohkon ja SC Blues itälohkon. Länsilohkon pistepörssin voitti Nokian KrP:n Toni Katajisto ja itälohkon Rangersin Rein Kivi.

## Miesten runkosarja

## I divisioonan karsinnat

## Aiheesta muualla
* Miesten I-divisioona tilastot kaudella 2006–2007 Salibandyliigan sivuilla
Purppurakeijuahven

**Purppurakeijuahven** (*Cypho purpurascens*) on keijuahveniin kuuluva kala.

## Ulkonäkö ja koko
Purppurakeijuahven kasvaa noin 10&nbsp;cm pitkäksi. Se on vartaloltaan puikkomainen, selkä. ja vatsaevät ovat melko korkeat. Koiras on kokonaan punainen selkäevän tummaa täplää lukuun otatamatta. Naaraan väri muuttuu vaiheittain päästä pyrstön violetista punaisen kautta oranssiin ja keltaiseen.
## Alkuperä
Purppurakeijuahven on kotoisin Tyynenmeren länsiosista. Sitä tavataan Suurella Valliriutalla ja Papua-Uuden Guinean ja Tongan ympäristössä.

## Käyttäytyminen
Purppurakeijuahven on melko aggresiivinen lajitovereitaan kohtaan, eikä niitä voi yleensä pitää useampia samassa altaassa. Kotiutunut purppurakeijuahven uiskentelee myös vapaassa vedessä, mutta on aina valmis sujahtamaan koloonsa. Niinpä se tarvitsee viihtyäkseen riutta-akvaarion, jossa on paljon piilopaikoiksi sopivia koloja.
## Ravinto
Purppurakeijuahven syö lihapitoista ruokaa. 

## Lähteet
Hallé-orkesteri

**Hallé-orkesteri** () on brittiläinen sinfoniaorkesteri. Sen perusti Charles Hallé vuonna 1858. Orkesteri toimi pitkään Manchesterin Free Trade Hallissa, mutta siirtyi vuonna 1996 Bridgewater Halliin.

Hallé-orkesterin yhteydessä toimii myös samanniminen kuoro. Nykyisenä pääkapellimestarina on vuodesta 2000 toiminut Mark Elder. 

## Ylikapellimestarit
* Charles Hallé (1858–1895)
* Frederic Cowen (1895–1899)
* Hans Richter (1899–1911)
* Michael Balling (1912–1914)
* Thomas Beecham (1915–1920)
* Hamilton Harty (1920–1934)
* Malcolm Sargent (1939–1942)
* John Barbirolli (1943–1970)
* James Loughran (1972–1983)
* Stanisław Skrowaczewski (1983–1992)
* Kent Nagano (1992–1999)
* Mark Elder (2000–)

## Lähteet

## Aiheesta muualla

* Viralliset sivut
Sabotaasi

**Sabotaasi** (vanh. *sabotaaši*) on tahallista vahingontekoa sotilaallisena tai poliittisena voimakeinona. Sabotaasissa tuhotaan omaisuutta tai hidastetaan työntekoa, jotta kohteena oleva liiketoiminta, talous, valtio tai hallitus kärsisi vahinkoa.

Sabotaasia ovat käyttäneet aseenaan etenkin lakkoilevat työläiset sekä vastarintaliikkeet ja kapinallisryhmät. Ekoterroristit harjoittavat sabotaasia ympäristönsuojelun nimissä.

## Katso myös
*Tuholaisuus

## Lähteet

## Aiheesta muualla
Itchō Itō

**Itchō Itō** ( *Itō Itchō*, 23. elokuuta 1945 – 18. huhtikuuta 2007) oli Nagasakin pormestari. Hän astui virkaan vuonna 1995 ja palveli tehtävässään, 17. huhtikuuta 2007 asti, jolloin Yamaguchi-gumi-rikollisjärjestön jäsen Tetsuya Shiroo ampui häntä kahdesti hänen ollessaan kampanjoimassa uudelleenvalintansa puolesta. Itō vietiin Nagasakin yliopistolliseen sairaalaan, jossa hän kuoli verenhukkaan aikaisin seuraavana päivänä.

## Lähteet
Kirby’s Epic Yarn

**Kirby’s Epic Yarn** on Good-Feelin kehittämä ja Nintendon julkaisema tasohyppelypeli. Peli on julkaistu vuonna  Wiille. Peli kuuluu Kirby-sarjaan.

## Pelaaminen
Pelissä Kirby on muutettu langasta tehdyksi hahmoksi, eikä hän voi imaista vihollisia kuten useimmissa muissa peleissä. Kirby pystyy muuttumaan useiksi muiksi langasta tehdyiksi esineiksi kuten laskuvarjoksi, autoksi, sukellusveneeksi tai raketiksi.

## Historiaa
Peli oli alun perin julkistettu vuoden 2005 E3-messuille Nintendo GameCubelle. Vuoden 2006 E3-messuissa sitä ei ollut. Kulki huhuja, että peli olisi peruutettu kokonaan. Myöhemmin selvisi, että peli tulee Wiille, mahdollisesti jo vuonna 2008.

## Aiheesta muualla
*
Charles Hallé

**Karl Halle** (11. huhtikuuta 1819 – 25. lokakuuta 1895), Englantiin muuton jälkeen 1848 **Charles Hallé**, oli saksalaissyntyinen kapellimestari ja pianisti. Hän perusti Hallé-orkesterin Manchesterissa 1858.

Halle syntyi Hagenissa. Hänen isänsä oli urkuri, ja Karl sai varhaisimman musiikinopetuksensa häneltä. Myöhemmin hän opiskeli Darmstadtissa ja Pariisissa. 

Hallé johti Hallé-orkesteria sen perustamisvuodesta 1858 kuolemaansa vuonna 1895. Lisäksi hän johti vuodesta 1883 kuolemaansa Liverpoolin kuninkaallisia filharmonikkoja. Hän kuoli Manchesterissa.

## Lähteet
Paul McGillion

**Paul McGillion** (s. 5. tammikuuta 1969, Paisley, Skotlanti) on kanadanskotlantilainen näyttelijä, joka on tehnyt teatteri-, televisio- ja elokuvarooleja vuodesta 1990 lähtien. Hän syntyi Skotlannissa, mutta hänen perheensä asui jonkin aikaa Irlannissa ja muutti sieltä edelleen Kanadaan McGillionin ollessa kaksivuotias. Kun tämä oli 11-vuotias, perhe muutti kolmeksi vuodeksi takaisin Skotlantiin. Nykyisin McGillion asuu Vancouverissa, ja hän toimi muun muassa opettajana vancouverilaisessa elokuvakoulussa vuosina 1998 ja 1999.

McGillion tunnetaan parhaiten roolistaan skotlantilaisena tohtori Carson Beckettina scifi-sarjassa *[[Stargate Atlantis]]*. Beckettin hahmon oli alun perin tarkoitus olla vain satunnainen vierailija sarjassa, mutta positiivisen katsojapalautteen ansiosta hänestä tehtiin yksi sarjan päähahmoista. Tällä hetkellä McGillion ei näyttele sarjassa, eikä hänen paluustaan ole varmuutta.

## Filmografia
**The Final Goal* (1995) - Jeff Conway 
**Crying Freeman* (1995) - Etsivä Andrews 
**Have You Seen My Son* (1996) - McQuinn 
**She Woke Up Pregnant* (1996) - Marshall 
**NightScream* (1997) - Nance 
**Saving Grace* (1998) - Gene 
**Sploosh* (1998) - Angus 
**A Cooler Climate* (1999) - Nuori poliisi 
**Something More* (1999) - Chris/Andrew 
**Double Edged* (2000) 
**Skullduggery* (2000) - Marlon Carlson 
**Dangerous Attraction* (2000) - Phillip Broger 
**My 5 Wives* (2000) - Tarjoilija Paul/Danny 
**NTSB: The Crash of Flight 323* (2001) - Joe 
**Love and Treason* (2001) - Richard Keith 
**[[Replicant – tappajan kopio]]* (2001) - Kapteeni Hal 
**A Guy Thing* (2003) - Curt 
**Lonesome Joe* (2003) - Kahvilatyöntekijä 
**See Grace Fly* (2003) - Dominic McKinley 
**Red River Canyon* (200?) - Sonny 
**Thanksgiving Family Reunion* (2003) - Sheriffi Kirkland 
**Jack* (2004) - Bob 
**[[Stargate Atlantis]]* (2005 - 2007) - Carson Beckett 
**The Deal* (2005) - Richard Kester 
**A Dog's Breakfast* (2006)- Ryan 

### Vierailut TV-sarjoissa
**The Commish* (1994) - Lee Burnett 
**Sliders* (1996) - Poliisi 
**Viper* (1996) - John Kane 
**[[Salaiset kansiot]]* (1995, 1997) - Agentti Comox, Fred Neiman 
**[[Tähtiportti]]* (1997) - Nuori Ernest Littlefield 
**The Sentinel* (1998) - Boz Tate 
**Mercy Point* (1998) - Sotamies Bane 
**First Wave* (1998) - Raphael 
**Seven Days* (2000) - Brandon 
**Higher Ground* (2000) 
**Da Vinci's Inquest* (2001) - Kosntaapeli Kozak 
**Just Cause* (2002) 
**[[Smallville]]* (2003) - Lex Lackey 
**The Twilight Zone* (2003) - George 
**Jake 2.0* (2003) - Earl Wenk 
**Cold Squad* (1998, 2002, 2004) - Dwayne Douglas Smith, Neil Cranston
**Sanctuary* (2010) - Terrance Wexford

## Aiheesta muualla
*
James Loughran

**James Loughran** (30. kesäkuuta 1931 Glasgow – 19. kesäkuuta 2024 Bearsden) oli skotlantilainen kapellimestari.

Loughran toimi ylikapellimestarina BBC:n sinfoniaorkesterille 1965–1971, Hallé-orkesterille 1972–1983, Bambergin sinfoniaorkesterille 1979–1983 sekä Aarhusin sinfoniaorkesterille 1996–2003. 

## Lähteet
Edvaldo Valério

**Edvaldo Valério Silva Filho** (s. 20. huhtikuuta 1978 Salvador) on brasilialainen entinen uimari, joka voitti olympiapronssia 4x100 metrin vapaauintiviestissä Sydneyssä 2000, yhdessä Fernando Schererin, Gustavo Borgesin, ja Carlos Jaymen kanssa.

## Lähteet
*UOL  Luettu 18.4.2007
Antoaneta Frenkeva

**Antoaneta Frenkeva** (s. 24. elokuuta 1971) on entinen bulgarialainen uimari, joka voitti olympiahopeaa 100 metrin rintauinnissa Soulissa 1988, edellään vain joukkuetoverinsa Tanja Dangalakova. Samoissa kilpailuissa hän voitti pronssia 200 metrin rintauinnissa.

## Lähteet
*DatabaseOlympics Luettu 18.4.2007
Ferrari 512 TR

**Ferrari 512 TR** on italialaisen Ferrarin vuosina 1991–1994 valmistama urheiluauto. Se oli edelleen kehitetty versio kuuluisasta Testarossa­-mallista. Muun muassa vaihteistoa ja moottoria parannettiin, ja kori muotoiltiin uudelleen. Vuonna 1994 autosta tehtiin paranneltu versio, F512 M. Sen korvasi vuonna 1996 uusi, etumoottorinen Ferrari 550 Maranello.

## Aiheesta muualla
Gordon Gollob

**Gordon Gollob** (16. kesäkuuta 1912 − 8. syyskuuta 1987) oli itävaltalainen hävittäjälentäjä Kolmannen valtakunnan Luftwaffessa. Hän syntyi Grazissa Gordon MacGollob-nimisenä. Hänen isänsä oli skotti, joka oli muuttanut Itävaltaan. Gordon Gollob liittyi Itävallan Bundesheeriin vuonna 1933 ja vaihtoi nimensä jo tuolloin "germaanisemmaksi". Gollobin pudotussuhde oli 2.27.

Anschlussin jälkeen hän siirtyi Kolmannen valtakunnan upseerikaartiin. Siirto oli hänelle helppo, koska hän kuului natsipuolueeseen. Hän otti osaa Puolan miehitykseen, jossa yhteydessä saavutti ensimmäiset ilmavoittonsa. Seuraavat ilmataistelut liittyivät Norjan miehitykseen. Hän osallistui myös "Taisteluun Britanniasta". Hän siirtyi Neuvostoliiton vastaiselle rintamalle heti Operaatio Barbarossan alussa. Hän saavutti 53 ilmavoittoa kahtena syyskesän kuukautena ja peräti yhdeksän voittoa yhtenä päivänä. Joulukuussa 1941 hänet vedettiin kotirintamalle Bf 109:n kehitysversion koelentoihin.  Keväällä 1942 hän oli Krimin rintamalla.  Lokakuussa 1942 hänet siirrettiin Ranskaan esikuntatehtäviin. Huhtikuussa 1944 Gollob nimitettiin General der Jagdflieger Adolf Gallandin esikuntaan. Hänestä tuli koelentämisen johtaja. Hän johti Ardennien vastahyökkäyksen hävittäjätoimintaa. Tammikuussa 1945 hänestä tuli General der Jagdflieger. Hän saavutti kaikkiaan 150 ilmavoittoa 340 lennolla, joka on harvinaisen suuri voittojen lukumäärä lentojen lukumäärään nähden. 

Toisen maailmansodan jälkeen hän kirjoitti ilmailulehtiin elääkseen. Vuonna 1948 hän ryhtyi Itävallan "Itsenäisyyspuolueen" johtajaksi, jonka jälkeen työskenteli auto- ja moottorialan yrityksessä.
 
## Lähteet
* 

### Viitteet

## Aiheesta muualla
* Bio and detailed info of his victories
Paul Scofield

**David Paul Scofield** (s. 21. tammikuuta 1922 Hurstpierpoint, Sussex –  19. maaliskuuta 2008) oli englantilainen näyttelijä. Hän voitti vuonna 1966 parhaan miespääosan Oscar-palkinnon roolistaan elokuvassa *[[Kunnian mies]]*. Häntä on pidetty myös loistavana teatterinäyttelijänä.

Scofield meni 15. toukokuuta 1943 naimisiin Joy Parkerin kanssa, ja hänellä on kaksi lasta (s. 1944 ja 1951). Hän sairasti verisyöpää.

## Lähteet

## Aiheesta muualla
* 
*
Killarneynsilli

**Killarneynsilli** (*Alosa fallax*) tai **täpläsilli** on sillin sukulainen, mutta korkeaselkäisempi. Lisäksi sillä on kyljissään rivi tummia täpliä. Pituutta sillä on n. 40&nbsp;cm. Killarneynsilli muistuttaa suuresti pilkkusilliä, jonka kanssa se voi risteytyä. Molemmat lajit kuuluvat jokisilleihin.

## Levinneisyys
Killarneynsillä tavattiin aina 1950-luvulle asti myös Itämerestä. Nykyisin sitä esiintyy Atlantissa Etelä-Norjasta Marokkoon, Välimeressä, Mustassameressä ja muutamissa Keski- ja Etelä-Euroopan järvissä. Lisäksi se on levinnyt laivojen mukana Pohjois-Amerikan Suuriin järviin. Killarneynsilli eroaakin useimmista muista sillikaloista siinä, että se sietää makeaa vettä. Killarneynsilli vaeltaa jokiin kutemaan ja jokisuistojen likaantuminen on heikentänyt killarneynsillikantoja sen nykyisillä esiintymisalueilla. Suomessa killarneynsilli on nykyään harvinainen satunnaisvieras.

## Ravinto
Killarneynsilli syö useimpien muiden sillikalojen tavoin eläinplanktonia. Se pyrkii itse välttymään syödyksi tulemiselta liikkumalla isoissa parvissa.

## Lisääntyminen
Kutu tapahtuu yöllä joen sorapohjalle. Poikaset uivat kuoriuduttuaan mereen.

## Lähteet

## Aiheesta muualla
*
Vanha valtiopäivätalo (Tukholma)

**Vanha valtiopäivätalo** () on Tukholmassa, Riddarholmenin saarella, Birger Jarls torgin etelälaidalla sijaitseva rakennus. Se toimi Ruotsin valtiopäivien rakennuksena vuosina 1866–1905. Sitä ennen se oli vuodesta 1833 toiminut säätyvaltiopäivien aatelittomien säätyjen eli papiston, porvariston ja talonpoikien kokoontumispaikkana. Aatelissääty käytti Ritarihuonetta.

Rakennuksen vanhimmat osat ovat osa keskiaikaista Tukholman fransiskaaniluostaria. Se muutettiin valtiopäivärakennukseksi arkkitehti Johan Fredrik Åbomin suunnitelmien mukaan vuosina 1856–1866, ja sai samalla nykyisen ulkonäkönsä. Vuosina 1908–1911 valmistui rakennuksen merinäkymäpuolelle lisärakennus, jonka suunnitteli arkkitehti Aron Johansson. Vanhassa valtiopäivätalossa toimii nykyään Tukholman kamarioikeus.

## Lähteet
Medborgarhuset

**Medborgarhuset** (; myös *Forsgrénska Medborgarhuset*) on Tukholman Södermalmilla, Medborgarplatsenin aukion laidalla sijaitseva rakennuskompleksi. Rakennuksen suunnitteli arkkitehti Karl Martin Westerberg, joka voitti vuonna 1930 järjestetyn suunnittelukilpailun. Talo valmistui 1939. Kompleksi koostuu kolmesta rakennuksesta, joissa sijaitsee muun muassa luentosali, uimahalli ja kirjasto. Sisäänkäynti on toisen kerroksen korkeudella. Julkisivut on verhoiltu keltaisilla tiilillä. Sisustuksessa ja siäänkäynnissä on käytetty paikalta puretusta vanhasta rakennuksesta peräisin olevia koristeita. Pääoven eteen on pystytetty vuonna 2003 surmatun Ruotsin ulkoministeri Anna Lindhin muistomerkki.

## Lähteet

## Aiheesta muualla